CELEX: 62012CN0132
Language: lv
Date: 2012-03-09 00:00:00
Title: Lieta C-132/12 P: Apelācijas sūdzība, ko par Vispārējās tiesas (septītā palāta) 2011. gada 16. decembra rīkojumu lietā T-203/10 Stichting Woonpunt u.c./Eiropas Komisija 2012. gada 9. martā iesniedza Stichting Woonpunt u.c.

12.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 138/7
            
         Apelācijas sūdzība, ko par Vispārējās tiesas (septītā palāta) 2011. gada 16. decembra rīkojumu lietā T-203/10 Stichting Woonpunt u.c./Eiropas Komisija 2012. gada 9. martā iesniedza Stichting Woonpunt u.c.
   (Lieta C-132/12 P)
   2012/C 138/12
   Tiesvedības valoda — holandiešu
   
      Lietas dalībnieki
   
   
      Apelācijas sūdzības iesniedzēji: Stichting Woonpunt, Stichting Havensteder, agrāk — Stichting Com.wonen, Woningstichting Haag Wonen, Stichting Woonbedrijf SWS.Hhvl (pārstāvji — P. Glazener un E. Henny, advokāti, kā arī L. Hancher, profesore)
   
      Otra lietas dalībniece: Eiropas Komisija
   
      Apelācijas sūdzības iesniedzēju prasījumi:
   
   
               —
            
            
               atcelt pilnībā vai daļēji Vispārējās tiesas (septītā palāta) 2011. gada 16. decembra rīkojumu lietā T-203/10 atbilstoši turpinājumā norādītajiem apelācijas pamatiem;
            
         
               —
            
            
               nosūtīt lietu atkārtotai izskatīšanai Vispārējā tiesā saskaņā ar Tiesas uzskatu par tiesībām;
            
         
               —
            
            
               piespriest Komisijai atlīdzināt tiesāšanās izdevumus šajā tiesvedībā, kā arī Vispārējā tiesā.
            
         
      Pamati un galvenie argumenti
   
   
               1)
            
            
               
                  
                     Pirmais pamats
                   attiecas uz to, ka Vispārējā tiesa esot pārkāpusi Savienības tiesības, nepareizi novērtējusi atbilstošos faktus un ir nepietiekami pamatojusi rīkojumu, uzskatot apelācijas sūdzības iesniedzējas tikai par Komisijas apstiprinātā valsts atbalsta regulējuma potenciālo labuma guvēju. Vispārējā tiesa neesot ņēmusi vērā, ka apelācijas sūdzības iesniedzējas pirms apstrīdētā lēmuma pieņemšanas (1) ir guvušas labumu no pastāvošā valsts atbalsta, kas ar šo lēmumu bija jāgroza. Tādēļ apelācijas sūdzības iesniedzējas esot ne tikai grozītā valsts atbalsta potenciālās labuma guvējas, bet arī vienlaikus esošā valsts atbalsta faktiskās labuma guvējas. Pēdējā minētā statusā tās apstrīdētais lēmums noteikti skar individuāli.
            
         
               2)
            
            
               
                  
                     Otrais apelācijas pamats
                   attiecas uz to, ka Vispārējā tiesa esot pārkāpusi Savienības tiesības, nepareizi novērtējusi atbilstošos faktus un nepietiekami pamatojusi nolēmumu, kad tā konstatēja, ka apelācijas sūdzības iesniedzējas neesot piederējušas sociālo māju dzīvokļu uzņēmumu slēgtam lokam. Tīri teorētiskā iespēja, ka noteikta valsts atbalsta saņēmēju grupa nākotnē tiks paplašināta, neesot pietiekama, lai šo grupu neuzskatītu par slēgtu grupu. Turklāt esošie sociālo māju dzīvokļu uzņēmumi esot veidojuši slēgtu grupu, jo lēmums tos skāra vairāk nekā hipotētisku organizāciju, kas pēc lēmuma pieņemšanas vēl tiktu atzīta par sociālo māju dzīvokļu uzņēmumu.
            
         
               3)
            
            
               
                  
                     Trešais apelācijas pamatā
                   apelācijas sūdzības iesniedzējas apstrīd Vispārējās tiesas apsvērumu, ka attiecībā uz valsts atbalstu N 642/2009 tām nav aizsargājamas tiesiskas intereses atcelt lēmumu. Vispārējā tiesa esot nepareizi piemērojusi Savienības tiesības, nepareizi novērtējusi atbilstošos faktus un nepietiekami pamatojusi rīkojumu.
            
         
      (1)  Komisijas 2009. gada 15. decembra Lēmums C(2009) 9963, galīgā redakcija, par valsts atbalstu E 2/2005 un N 642/2009 — Nīderlande — Pastāvošs valsts atbalsts un īpašs valsts atbalsts sociālo māju dzīvokļu uzņēmumu projektiem